CELEX: 62018CN0694
Language: da
Date: 2018-11-07 00:00:00
Title: Sag C-694/18: Anmodning om præjudiciel afgørelse indgivet af Tribunal Económico Administrativo Central de Madrid (Spanien) den 7. november 2018 — Ente Público Radio Televisión Madrid mod Agencia Estatal de la Administración Tributaria (AEAT)

25.2.2019   
            
            
               DA
            
            
               Den Europæiske Unions Tidende
            
            
               C 72/3
            
         
      Anmodning om præjudiciel afgørelse indgivet af Tribunal Económico Administrativo Central de Madrid (Spanien) den 7. november 2018 — Ente Público Radio Televisión Madrid mod Agencia Estatal de la Administración Tributaria (AEAT)
      (Sag C-694/18)
      (2019/C 72/04)
      Processprog: spansk
      
         Den forelæggende ret
      
      Tribunal Económico Administrativo Central de Madrid
      
         Parter i hovedsagen
      
      
         Klagende part: Ente Público Radio Televisión Madrid
      
         Indklaget part: Agencia Estatal de la Administración Tributaria (AEAT)
      
         Præjudicielle spørgsmål
      
      
                  1)
               
               
                  Kan enheder som de beskrevne, sammen med de offentligretlige organer, der har stiftet dem, anses for én enkelt afgiftspligtig person i momsmæssig henseende i den forstand, hvori udtrykket er anvendt i artikel 11 i direktiv 2006/112/EF (1)?
               
            
                  2)
               
               
                  Såfremt det foregående spørgsmål besvares bekræftende, kan den finansiering, som disse enheder modtager fra de offentligretlige organer, der har stiftet dem, da i intet tilfælde kvalificeres som en modydelse for levering af momspligtige tjenesteydelser?
               
            
                  3)
               
               
                  For så vidt angår fradraget for de af disse enheder afholdte momsbidrag er det da den enkelte afgiftspligtige person, der som sådan skal fastsætte det beløb, der kan fradrages, på grundlag af den virksomhed, som denne udøver, og under anvendelse af bestemmelserne i artikel 168 i direktiv 2006/112/EF?
               
            
                  4)
               
               
                  Navnlig for så vidt angår radio- og tv-virksomhed, og i betragtning af, at disse enheder kan have en tosidet karakter, og ligeledes i betragtning af, at de sammen med de offentligretlige organer, som er hovedaktionærer heri, anses for én enkelt afgiftspligtig person, er det da alene muligt at fradrage den del af den indgående moms, som kan anses for at være tilknyttet deres økonomiske virksomhed?
               
            
         (1)  Rådets direktiv 2006/112/EF af 28.11.2006 om det fælles merværdiafgiftssystem (EUT 2006, L 347, s. 1).